Diari Oficial de la Generalitat Valenciana


Sumari del DOGV 5020, del 03-06-2005 (2005/6281)

Informació pública del projecte de reparcel·lació forçosa del sector S-1 (industrial) que inclou els informes de valoració de construccions i plantacions.
----------------------------------------------------------------------------------------------------------------------------------------------------------

### Dades del document

Número de DOGV
:   5020

Data del DOGV
:   03-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6281


Organisme emissor
:   Ajuntament de Gilet

Tipus de document
:   Anunci

Informació pública del projecte de reparcel·lació forçosa del sector S-1 (industrial) que inclou els informes de valoració de construccions i plantacions. [2005/M6281]
  
El Ple de l'Ajuntament de Gilet, en sessió celebrada el dia 5 d'abril de l'any 2005, va adoptar el següent acord el tenor literal del qual indica:
  
Primer. Sotmetre a informació pública, durant un termini de 20 dies, la següent documentació presentada per Federico Gomis Llorca, en nom i representació de la UTE Edifesa-Pavasal, per mitjà d'escrit de data 9 de febrer de l'any 2005 (núm. registre d'entrada 176):
  
A. Projecte de reparcel·lació forçosa del sector S-1 (industrial) que inclou els informes de valoració de construccions i plantacions.
  
B. Document de correcció d'errors materials de les normes urbanístiques del sector S-1 (industrial).
  
C. Projecte de reparcel·lació forçosa del sector S-2-3 (residencial) que inclou els informes de valoració de construccions i plantacions.
  
D. Estudi de detall de l'illa d'ús terciari del sector S-2-3 (residencial).
  
E. Resguard acreditatiu de la sol·licitud de la corresponent cèdula d'urbanització de l'estudi de detall de l'illa d'ús terciari del sector S-2-3 (residencial).
  
F. Document de modificació de les normes urbanístiques del pla parcial del sector S-2-3 (residencial).
  
Este tràmit d'informació pública es realitzarà per mitjà d'edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte caldrà remetre avís amb el seu contingut als titulars de drets afectats per la documentació que se sotmet a informació pública relativa als sectors S-1 (industrial) i S-2-3 (residencial) del Pla General d'Ordenació Urbana de Gilet.
  
Segon. Sol·licitar al Registre de la Propietat de Sagunt número 2 la certificació registral de domini i càrregues, de conformitat amb l'article 69.1 B) de la Llei Reguladora de l'Activitat Urbanística, i l'article 5 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció d'actes de naturalesa urbanística.
  
Tercer. De conformitat amb l'article 69.1 D) de la LRAU, i durant el període d'informació pública, els propietaris podran formular requeriments a l'urbanitzador per a dirimir les controvèrsies respecte de la valoració de drets, i l'urbanitzador haurà de procedir a contestar els esmentats requeriments.
  
Quart. Durant l'exposició al públic dels projectes de reparcel·lació forçosa dels sectors S-1 (industrial) i S-2-3 (residencial), a fi d'evitar el proindivís, i de conformitat amb l'article 70 apartat D) de la LRAU, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a triar si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.
  
D'altra banda, l'article 70 apartat E) de la LRAU indica: «Quan la quantia exacta del dret d'un propietari no arribe o excedisca el que és necessari per a adjudicar-li lots independents complets, les restes es podran pagar per mitjà de compensacions monetàries complementàries o substitutives. L'adjudicació podrà augmentar-se per a mantindre en la seua propietat l'amo de finques amb construccions compatibles amb l'actuació, imposant la compensació monetària substitutòria corresponent.
  
Els propietaris i l'urbanitzador podran efectuar els requeriments recíprocs, en la forma i termini que regula l'apartat anterior, (article 70 apartat D) LRAU), per a determinar si els correspon pagar o cobrar la indemnització substitutòria».
  
Cinqué. L'expedient administratiu es podrà consultar en l'Ajuntament de Gilet, siti a la plaça de l'Església, número 6.
  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present edicte es publica per als següents titulars registrals que resulten desconeguts, dels qui s'ignora el lloc de la notificació, o bé, intentada esta, no s'haguera pogut practicar:
  
Escrit núm. registre d'eixida 497: Francisca Concepción Marco (tornat per Correus).
  
Escrit núm. registre d'eixida 588: Milagrosa Júlvez Zaldívar.
  
Escrit núm. registre d'eixida 590: Alejandro Balerida Júlvez (tornat per Correus).
  
Escrit núm. registre d'eixida 602: María Paz Sancho Pérez.
  
El termini de 20 dies hàbils a què s'estén la informació pública es computarà des de l'endemà de la publicació del present anunci; queda sense efecte el que anteriorment es va inserir en el Diari Oficial de la Generalitat Valenciana del dia 26 de maig de 2005.